לואיזה ג'ונסון

לואיזה ג'ונסון (באנגלית: Louisa Johnson; נולדה ב-11 בינואר 1998) היא זמרת בריטית. ב-2015 זכתה ג'ונסון בעונה ה-12 של סדרת הטלוויזיה הבריטית The X Factor, כאשר היא הצעירה ביותר שעושה זאת עד אז - בגיל 17. לואיזה ג'ונסון נולדה ב-11 בינואר 1998 לדייוויד ג'ונסון וליסה הוקיארד, ללואיזה אח קטן ושמו פין ג'ונסון. אביה של לואיזה הוא קבלן שיפוצים מאסקס ואימה של לואיזה היא מורה לנהיגה מבישופ אוקלנד. לואיזה בילתה את שנות ילדותה בעיר ת'ורוק שבמחוז אסקס שבאנגליה. בשנת 2015 נבחנה ג'ונסון לעונה השתים עשרה של תוכנית הטלוויזיה הבריטית "The X Factor" עם השיר "Who's Lovin' You" של The Jackson 5's. היא בחרה לשיר את השיר מכיוון שהוא "שיר שמאוד מאוד קשה לשיר אותו, אבל אני רוצה לעשות רושם טוב". ג'ונסון עברה את האודישן עם ארבעה "כן" מהשופטים והתקדמה לשלב "מחנה האימונים". באתגר הראשון שקיבלו המתמודדים במחנה האימונים, בחרה ג'ונסון לשיר את השיר "Proud Mary" בקבוצה אחת יחד עם מתחרים נוספים. ג'ונסון עברה את האתגר הראשון והתקדמה לאתגר הבא במחנה האימונים. באתגר הבא היא שרה את השיר "Lay Me Down" של סם סמית' ועברה לשלב "אתגר ששת הכיסאות". המנטורית של לואיזה ג'ונסון נבחרה על ידי הציבור להיות ריטה אורה. היא עברה בהצלחה מאתגר ששת הכיסאות לשלב בתי השופטים, כאשר היא שרה את השיר "And I Am Telling You I'm Not Going" של ג'ניפר הדסון. בשלב בתי השופטים ביצעה ג'ונסון את השיר "Respect" של ארית'ה פרנקלין, היא עשתה זאת כשבקהל ריטה אורה והזמרת האמריקאית מייגן טריינור. שבועיים לאחר שהופיעה בשלב בתי השופטים, נבחרה ג'ונסון לשלב המופעים החיים על ידי אורה. לאחר ההדחות בשבוע ההופעות החיות השני, השלישי, ובחצי הגמר, ג'ונסון הגיעה לגמר עם שני אמנים נוספים, כאשר היא האישה היחידה בו. ב-12 בדצמבר 2015 ביצעה ג'ונסון דואט יחד עם המנטורית שלה - ריטה אורה. בלילה שלאחר מכן היא שרה את "השיר המנצח" שלה, Forever Young של בוב דילן. ב-13 בדצמבר 2015 זכתה לואיזה ג'ונסון בעונה השתים עשרה של אקס פקטור, היא האישה הרביעית שעשתה זאת והצעירה ביותר עד לעונתה שלה. לאחר זכייתה באקס פקטור הוציאה ג'ונסון את השיר "Forever Young" בגרסתה שלה. גרסה זו של השיר זכתה להיכנס לטבלאות המצעדים בממלכה המאוחדת. במאי 2016 הוציאה ג'ונסון, בשיתוף פעולה עם הלהקה הבריטית קלין בנדיט, את הסינגל "Tears". השיר הצליח בצורה מסחרית, כאשר הגיע למקומות גבוהים ביותר במצעדים בסקוטלנד ובממלכה המאוחדת, ונכנס למצעדים רבים ואחרים במדינות אירופאיות רבות. הסינגל זכה למעמד פלטינום. ביוני, הופיעה ג'ונסון עם השיר "Tears" בפסטיבל סאמרטיים בול בלונדון. ג'ונסון הוציאה לאור את הסינגל השני שלה "So Good", בנובמבר 2016. הסינגל הגיע למקום השלוש עשרה במצעד בממלכה המאוחדת וזכה למעמד סינגל זהב. הסינגל השלישי של ג'ונסון "Best Behaviour" יצא לאור במרץ 2017 כשהוא מגיע למקום הארבעים ושמונה במצעד בממלכה המאוחדת ומקבל מעמד סינגל כסף. ג'ונסון שיתפה פעולה עם הזמר אולי מארס והוציאה יחד איתו סינגל בשם "Unpredictable". במרץ 2018 הוציאה ג'ונסון את הסינגל "YES", שהגיע למקום ה-65 במצעד בממלכה המאוחדת. ג'ונסון הוציאה מספר סינגלים נוספים שזכו להצלחה מידתית. 2015 - Forever Young 2016 - Tears 2016 - So Good 2017 - Best Behaviour 2017 - Weak (Stay Strong Mix) 2017 - Unpredictable 2017 - Bridge over Troubled Water 2018 - YES 2018 - Between You and Me 2018 - With a Little Help from My Friends 2018 - 999 2019 - Ain't Got You 2019 - Here We Go Again 2019 - Ain't Thinkin Bout You 2020 - Like I Love Me מדיה וקבצים בנושא לואיזה ג'ונסון בוויקישיתוף לואיזה ג'ונסון, ברשת החברתית פייסבוק לואיזה ג'ונסון, ברשת החברתית אקס (טוויטר) לואיזה ג'ונסון, ברשת החברתית אינסטגרם לואיזה ג'ונסון, ברשת החברתית טיקטוק לואיזה ג'ונסון, סרטונים בערוץ היוטיוב לואיזה ג'ונסון, באתר ספוטיפיי לואיזה ג'ונסון, באתר Last.fm (באנגלית) לואיזה ג'ונסון, באתר AllMusic (באנגלית) לואיזה ג'ונסון, באתר MusicBrainz (באנגלית) לואיזה ג'ונסון, באתר Discogs (באנגלית) לואיזה ג'ונסון, באתר Songkick (באנגלית) לואיזה ג'ונסון, באתר Genius לואיזה ג'ונסון, באתר בילבורד (באנגלית) Isabel Mohan, ‏X Factor Final 2015 results: Watch the moment Olly Murs is close to tears after cruel snub from Rita Ora, The Telegraph, 14 December 2015 Thurrock's Louisa Johnson makes it through to the next round of X Factor, יור ת'ורוק, 20 בספטמבר 2015